यदि स्क्रू हेड घिस गया है लेकिन पूरा मौजूद है, तो एक स्क्रू एक्सट्रैक्टर खरीदिए। एक टिपिकल (ठेठ) एक्सट्रैक्टर मूलतः एक्सट्रा-कठोर मेटल से बना एक स्क्रूड्राईवर बिट होता है, जो टिप पर उल्टी ओर (रिवर्स) थ्रेडेड होता है। यह एक घिसे हुए स्क्रू को हटाने के लगातार इस्तेमाल होने वाले तरीकों में से एक है, लेकिन इसमे सावधानी बरतने की आवश्यकता होती है। यदि स्क्रू में एक्सट्रैक्टर टूट जाता है, तो उस काम को खत्म करने के लिए एक प्रोफेशनल की आवश्यकता हो सकती है। ऐसी संभावना से बचने के लिए, ऐसे एक्सट्रैक्टर को चुने जो स्क्रू शैंक (स्क्रू हेड के नहीं) के डायमीटर (diameter) के 75% से अधिक न हो। Torx या सॉकेट कैप स्क्रू के लिए, जिसमे खुली हुई (exposed), बेलनाकार (cylindrical) बॉडी होती है, एक मल्टी-स्प्लाइन एक्सट्रैक्टर का इस्तेमाल करें। यह स्क्रू के हेड पर फिट हो जाता है, और उसकी अंदरूनी सतह पर स्प्लाइंस (दाँत-teeth) द्वारा काम करता है। नीचे दिये हुए निर्देशों के पालन की जगह, इस प्रकार के एक्सट्रैक्टर को हल्के से उसके स्थान पर टैप करें, उसके बाद सॉकेट रिंच से घुमाएं। एक सेंटर पंच को स्क्रू हेड के एकदम मध्य में रखें। सिरे पर एक हथोडी से मारे जिससे आपकी ड्रिल के लिए एक गड्ढा (डेंट) हो जाये। अपने आप को उड़ते हुए मेटल के नुकीले टुकड़े से बचाने के लिए आंखों की सुरक्षा पहनें। उन्हें इस पूरी प्रक्रिया तक पहने रखें। कठोर मेटल के लिए बनाई हुई ड्रिल बिट का इस्तेमाल करें। स्क्रू एक्सट्रैक्टर उपकरण में कहीं पर ड्रिल बिट साइज़ स्टैंप्ड होना चाहिए। धीरे धीरे ड्रिल करें और यदि संभव हो तो उसे एक ड्रिल प्रेस से स्टेबीलाइज करें। ⅛ से ¼ इंच (3–6 मिलीमीटर) गहरे छेद से शुरू करें; ज्यादा गहरे जाने से स्क्रू टूट सकता है। छोटी ड्रिल बिट से छेद बनाना शुरू करना सहायक होता है क्योंकि इससे बड़ी बिट को ग्रिप बनाने की जगह मिलती है। एक्स्ट्रेक्टर का एक्सट्रा-कठोर मेटल नाज़ुक (brittle) होता है, इसलिए लोहे या स्टील के हथौड़े से यह टूट सकता है। इसे तब तक टैप करें, जब तक कि एक्सट्रैक्टर की, किए गए छेद की दीवारों पर, एक मजबूत पकड़ न हो जाये। यदि टोर्क (torque) ज्यादा बलपूर्वक (too forceful) या असमान (uneven) होगी, तो एक्सट्रैक्टर टूट सकता है, जिससे आप पहले से भी खराब स्थिति में हो जाएँगे। एक टैप हैंडल, जो एक्सट्रैक्टर के ऊपर पूरी तरह से फिट बैठता है, सबसे सुरक्षित तरीका है एक्सट्रैक्टर और उसके साथ जुड़े स्क्रू को निकालने का। ड्रिलिंग से स्क्रू ढीला हो गया होगा, इसलिए उसे आप अक्सर बिना ज्यादा ज़ोर के निकाल सकते हैं। कुछ एक्सट्रैक्टर किट्स ऐसे नट के साथ आती हैं जो एक्सट्रैक्टर के ऊपर पूरी तरह से फिट बैठते हैं: बराबर टोर्क (torque) के लिए, नट को दो रिंच से ग्रिप करें, जो एक दूसरे से करीब 180º दूर हों। यदि स्क्रू बिलकुल भी न हिले या आपको चिंता हो कि एक्सट्रैक्टर टूट सकता है, तो एक्सट्रैक्टर को हटाएँ।  स्क्रू को टॉर्च से गर्म करें, फिर थ्रेड्स को लुब्रिकेट करने के लिए उसपर पैराफीन वैक्स या पानी टपकाएँ। स्क्रू के ठंडे होने पर एक बार फिर एक्सट्रैक्टर को आज़माएं। ध्यान रखें कि आस पास की सामग्री को नुकसान न पहुंचे। मेटल के साथ काम करते हुए यह बेहतर होता है कि हीट गन्स या प्रोपेन टॉर्च का इस्तेमाल करें। टॉर्च को स्क्रू के चारों ओर लगातार घुमाएं जिससे किसी एक स्थान पर एक बार में एक सेकंड से अधिक तक गर्मी न पहुंचे।
Get a screw extractor. Punch a hole in the center of the screw head. Drill a hole into the screw head. Tap in the extractor with a brass hammer. Turn the extractor carefully. Heat the screw if it won't come out.